b'\n_START_ARTICLE_\nS\xc3\xb8vnapn\xc3\xa9\n_START_SECTION_\nGrunnleggende\n_START_PARAGRAPH_\nIf\xc3\xb8lge Lindback er disse de klart hyppigst forekommende s\xc3\xb8vnsykdommer; ca 1,5\xc2\xa0% av menn i alderen 40\xe2\x80\x9360 \xc3\xa5r er behandlingstrengende, noe f\xc3\xa6rre kvinner og yngre._NEWLINE_I Norge beregnes at over 100\xc2\xa0000 personer lider av dette, og syndromet kan for\xc3\xa5rsake alvorlige konsekvenser som hjerte- og karsykdommer eller diabetes. Kunnskapen om syndromet er mangelfull, noe som kan medf\xc3\xb8re at pasienter ikke f\xc3\xa5r stilt riktig diagnose. Hjerte- og karsykdommer som rammer personer med s\xc3\xb8vnapn\xc3\xa9 er en av de vanligste d\xc3\xb8ds\xc3\xa5rsakene i Norge._NEWLINE_Disse episodene, som kalles apner (\xc2\xabuten pust\xc2\xbb) varer hver for seg lenge nok til at en eller flere innpustinger mistes og forekommer gjentatte ganger gjennom hele s\xc3\xb8vnforl\xc3\xb8pet. Standarddefinisjon er minimum 10 sekunders intervaller mellom hver innpusting med enten nevrologisk utslag (3-sekunder eller st\xc3\xb8rre shift i EEG-frekvens, m\xc3\xa5lt p\xc3\xa5 C3, C4, O1, eller O2), eller surstoff reduksjon i blodet p\xc3\xa5 3\xe2\x80\x934\xc2\xa0% eller mer, eller begge deler. S\xc3\xb8vnapn\xc3\xa9 er diagnostisert ved polysomnografi, en s\xc3\xb8vntest over natten som resulterer i et polysomnogram._NEWLINE_Klinisk signifikante niv\xc3\xa5 for s\xc3\xb8vnapn\xc3\xa9 er definert som 5 hendelser eller mer av den ene eller den andre typen per time av s\xc3\xb8vntid (fra polysomnogrammet). Det er to distinkte former for s\xc3\xb8vnapn\xc3\xa9: Sentral og obstruktiv. Pusting er avbrutt ved manglende anstrengelse i sentral s\xc3\xb8vnapn\xc3\xa9, p\xc3\xa5 grunn av mangelfull stimulans til pustemekanismene. I obstruktiv s\xc3\xb8vnapn\xc3\xa9 er pusting avbrutt ved fysisk blokkering av luftstr\xc3\xb8mmen uten anstrengelse p\xc3\xa5 grunn av trange forhold i ganebuer, dr\xc3\xb8vel (uvula), mandler (tonsiller) og svelg. I blandet s\xc3\xb8vnapn\xc3\xa9 er det en overgang mellom sentral til obstruktiv under selve hendelsene._NEWLINE_Uansett type er individer med s\xc3\xb8vnapn\xc3\xa9 sjelden klar over at de har vanskeligheter med \xc3\xa5 puste, selv ved oppv\xc3\xa5kning. S\xc3\xb8vnapn\xc3\xa9 er betegnet som et problem av andre som observerer individet under episodene eller blir mistenksomme p\xc3\xa5 grunn av effektene p\xc3\xa5 kroppen (sequelae). Symptomer kan v\xc3\xa6re tilstede i \xc3\xa5revis og til og med ti\xc3\xa5r uten identifikasjon, mens en person med sykdommen blir vant med betydelig s\xc3\xb8vnighet og tretthet p\xc3\xa5 dagtid.\n_START_SECTION_\nBehandling\n_START_PARAGRAPH_\nTradisjonelt sett har personer med alvorlig grad av s\xc3\xb8vnapn\xc3\xa9 blitt behandlet med snorkeoperasjon eller tilbudt CPAP-maskin (Continuous Positive Airway Pressure = kontinuerlig positivt luftveistrykk). Denne maskinen \xc2\xabbl\xc3\xa5ser\xc2\xbb luft med et lite overtrykk inn i nesa p\xc3\xa5 brukeren, noe som f\xc3\xb8rer til f\xc3\xa6rre pustestopp pr. time. Ved St Olavs Hospital i Trondheim (tilsluttet NTNU) unders\xc3\xb8kes det n\xc3\xa5 om s\xc3\xb8vnapn\xc3\xa9 kan v\xc3\xa6re en medvirkende \xc3\xa5rsak til flere typer hodepine. I \xc3\xb8yeblikket (2019) p\xc3\xa5g\xc3\xa5r det en st\xc3\xb8rre studie av bruk av CPAP mot kronisk klasehodepine._NEWLINE_De senere \xc3\xa5r har snorkeskinnen blitt introdusert som et nytt hjelpemiddel mot s\xc3\xb8vnapn\xc3\xa9. Skinnen gj\xc3\xb8r at underkjeven kommer noe lengre frem, som gj\xc3\xb8r at man \xc3\xa5pner opp noe i ganen. Det gj\xc3\xb8r ogs\xc3\xa5 at man puster med nesen, som er mer gunstig for \xc3\xa5 hindre snorking/s\xc3\xb8vnapn\xc3\xa9. Snorkeskinnen kan v\xc3\xa6re god behandling for pasienter med lett og moderat s\xc3\xb8vnapn\xc3\xa9, spesielt n\xc3\xa5r tungen er hoved\xc3\xa5rsaken til pustestansene.'